Coronavirus: Sådan fjernes bakterier fra mobiltelefonen

I disse tider med coronavirus, hvor håndtryk og myldretidsbusser skal undgås af frygt for COVID-19 er der en mindst én enhed, vi har kontakt med flere gange daglig – både før og efter håndvask: Mobiltelefonen. Det hjælper ikke meget at være omhyggelig med at vaske hænder, hvis man som det første derefter griber sin bakteriefyldte telefon.

Men hvordan renser man egentligt mobiltelefonen for bakterier og snavs uden at skade den? Der er en rigtig måde og en forkert måde, for mange af de bakteriedræbende væsker kan simpelthen skade telefonen. Heldigvis er det ret simpelt.

Den ”magiske” ingrediens hedder isopropylalkohol – og den, du skal gå efter, må være på maksimalt 70 procent. Mange steder sælges det udelukkende i en 99 procent udgave, men den skal man holde sig fra. Hvis man ikke kan finde 70 procent-blandingen, findes der desinfektionsservietter med netop den opløsning i stedet – Google er din ven.

Bruger du væsken, skal du sikre dig, at servietten er blød og fnugfri, som eksempelvis en klud af mikrofiber. Bruger du papir eller andre ”hårde” klude, kan det ridse telefonen.

Sørg for at telefonen er slukket helt, inden du går i gang – og lad være med at sætte den til opladning under rengøringen. Fjern alle covers etc.

Kluden med isopropylalkohol kan herefter gnides på alle hårde, ikke-porøse overflader på telefonen, såsom skærmen, rammen og bagsiden. Undgå at få fugt i telefonens åbninger – også selv om telefonen har en IP-certificering. Du kan bruge en vatpind med en smule isopropylalkohol til at rense områder omkring kameraet.

Lad telefonen tørre helt, inden du tænder for den igen.

Sådan må du IKKE gøre …

Rengøring af din telefon er vigtig for at afværge bakterier og spredning af coronavirus og andre sygdomme, men du vil heller ikke skade telefonen. Så sørg for at undgå disse emner:

Vinduesrens

Rengøringsmidler i enhver form

Papirhåndklæder (de ridser og efterlader rester)

Trykluft

Desinfektionsservietter med for stærk alkohol – husk 70 procent.

Husk coveret …

Bruge du cover på telefonen, skal du også huske at rense denne. Ellers nytter det ikke at give telefonen turen. Her er tips til, hvordan det kan gøres:

Plastikcover: Gør rent i opvaskemiddel, skyl og tør.

Gummi og silikone: Fugt en klud med vand og opvaskemiddel og tør coveret af. Lad den tørre.

Træ: Brug en fugtig klud med opløsning af to dele vand og en del eddike. Lad coveret tørre.

Læder: Brug en letfugtet klud med en opløsning af mild håndsæbe og vand. Tør af med en anden klud. Benyt eventuelt læderbalsam til sidst.

Husk at lade coveret være helt tørt inden du sætter det på telefonen igen.

Coronavirus: Sådan fjernes bakterier fra mobiltelefonen